LIETUVOS RESPUBLIKOS SEIMO

Socialinių reikalų ir darbo komitetas

PAGRINDINIO KOMITETO IŠVADA

DĖL LIETUVOS RESPUBLIKOS AUTORIŲ TEISIŲ IR GRETUTINIŲ TEISIŲ ĮSTATYMO NR. VIII-1185 7230 STRAIPSNIO PAKEITIMO ĮSTATYMO PROJEKTO

(NR. XIIIP-2510)

2018-10-30 Nr. 103-P-51

Vilnius

Komiteto posėdyje dalyvavo: R. Šalaševičiūtė – Komiteto pirmininkė, R. Baškienė, R. J. Dagys, A. Dumbrava, V. Rastenis, T. Tomilinas, J.Varkalys; Komiteto biuras: vedėja E. Bulotaitė, patarėjos: D. Aleksejūnienė, A. Dolmantienė, D. Jonėnienė, I. Kuodienė, padėjėja R. Liekienė; Kviestieji asmenys: J. Andriuškevičiūtė – Seimo kanceliarijos Teisės departamento vyr. patarėja, J. Raškauskaitė – Seimo kanceliarijos Teisės departamento Privatinės teisės skyriaus patarėja, E. Radišauskienė – socialinės apsaugos ir darbo viceministrė, V. Baliukevičienė – Socialinės apsaugos ir darbo ministerijos Darbo teisės skyriaus vedėja, J. Meiduvienė – Kultūros ministerijos Profesionaliosios kūrybos ir tarptautiškumo politikos skyriaus vedėja, E. Neniškienė – Žemės ūkio ministerijos Mokslo ir inovacijų skyriaus vyr. specialistė.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas (2018-09-11)	1	1N	Įvertinę įstatymo projekto atitiktį Konstitucijai, įstatymams, teisėkūros principams ir teisės technikos taisyklių reikalavimams, teikiame šias pastabas: 1. Atsižvelgiant į tai, kad įstatymo projektu yra siūloma atsisakyti Lietuvos autorių teisių ir gretutinių teisių komisijos narių paslaugų apmokėjimo pagal atlygintinių paslaugų teikimo sutartis, o jų darbą (ne paslaugas) siūloma apmokėti Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo nustatyta tvarka, siūlytina kartu atitinkamai pakeisti keičiamo įstatymo 7230 straipsnio 5 dalį, kurioje numatytas ,,Komisijos narių nematerialaus pobūdžio (intelektinių) paslaugų“ pirkimas bei reikalavimas komisijos nariui turėti civilinių ginčų taikinamojo tarpininkavimo (mediacijos) paslaugų teikimo patirtį.	Pritarti	Papildyti įstatymo projekto Nr. XIIIP-2510 1 straipsnį nauja 1 dalimi, atitinkamai esančią dalį laikyti 2 straipsnio dalimi ir 1 straipsnio 1 dalį išdėstyti taip: „1 straipsnis. 7230 straipsnio pakeitimas. Pakeisti 7230 straipsnio 5 dalį ir ją išdėstyti taip: „5. Komisija sudaroma dvejiems metams iš 7 narių Lietuvos Respublikos viešųjų pirkimų įstatymo nustatyta tvarka perkant Komisijos narių nematerialaus pobūdžio (intelektines paslaugas) paslaugas. Komisijos nariais gali būti fiziniai asmenys, turintys teisinį arba kitą (socialinių ar humanitarinių mokslų) aukštąjį universitetinį išsilavinimą ir ne mažesnę kaip trejų metų profesinės, ekspertinės ar mokslinės veiklos patirtį autorių teisių ir gretutinių teisių srityje arba ne mažesnę kaip trejų metų civilinių ginčų taikinamojo tarpininkavimo (mediacijos) paslaugų teikimo patirtį.“
2.	Seimo kanceliarijos Teisės departamentas (2018-09-11)	2. Atsižvelgiant į įstatymo projekto aiškinamajame rašte nurodytą tikslą – suteikti galimybę komisijų nariams gauti teisingą atlygį už darbą komisijose, siūlytina kartu atitinkamai pakeisti keičiamo įstatymo 96 straipsnio 1 dalį ir numatyti Kompensavimo už nenustatytų teisių turėtojų kūrinių naudojimą ekspertų komisijos narių darbo apmokėjimo tvarką.	Pritarti.	Žr. Komiteto pasiūlymą.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų Komitetų išvados ir pasiūlymai:

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Kultūros komitetas (2018-10-25)	Iš esmės pritarti Lietuvos Respublikos autorių teisių ir gretutinių teisių įstatymo Nr. VIII-1185 7230 straipsnio pakeitimo įstatymo projektui Nr. XIIIP‑2510 ir siūlyti pagrindiniam komitetui jį svarstyti atsižvelgiant į Seimo kanceliarijos Teisės departamento pastabas.	Pritarti.

7. Komiteto sprendimas:

7.1. Komiteto sprendimas: pritarti Komiteto patobulintam įstatymo projektui, Komiteto išvadoms bei pasiūlymui.

7.2. Komiteto pasiūlymai:

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Socialinių reikalų ir darbo komitetas 2018-10-30	Argumentai: siekiant suteikti galimybę komisijų nariams gauti teisingą atlygį už darbą komisijose bei atsižvelgiant į Seimo kanceliarijos Teisės departamento pastabas, siūlome pakeisti keičiamo įstatymo 96 straipsnio 1 dalį ir numatyti kompensavimo už nenustatytų teisių turėtojų kūrinių naudojimą ekspertų komisijos narių darbo apmokėjimo tvarką. Pasiūlymas: Papildyti įstatymo projekto pavadinimą (siūlant keisti 96 straipsnio 1 dalį), papildyti 1 straipsnį nauja 1 dalimi, papildyti įstatymo projektą nauju 2 straipsniu, atitinkamai 2 straipsnį laikyti 3 ir visą įstatymo projektą išdėstyti taip: „LIETUVOS RESPUBLIKOS AUTORIŲ TEISIŲ IR GRETUTINIŲ TEISIŲ ĮSTATYMO NR. VIII-1185 7230 IR 96 STRAIPSNIOIŲ PAKEITIMO ĮSTATYMAS“ 1 straipsnis. 7230 straipsnio pakeitimas Pakeisti 7230 straipsnio 5 dalį ir ją išdėstyti taip: „5. Komisija sudaroma dvejiems metams iš 7 narių Lietuvos Respublikos viešųjų pirkimų įstatymo nustatyta tvarka perkant Komisijos narių nematerialaus pobūdžio (intelektines paslaugas) paslaugas. Komisijos nariais gali būti fiziniai asmenys, turintys teisinį arba kitą (socialinių ar humanitarinių mokslų) aukštąjį universitetinį išsilavinimą ir ne mažesnę kaip trejų metų profesinės, ekspertinės ar mokslinės veiklos patirtį autorių teisių ir gretutinių teisių srityje arba ne mažesnę kaip trejų metų civilinių ginčų taikinamojo tarpininkavimo (mediacijos) paslaugų teikimo patirtį.“ Pakeisti 7230 straipsnio 6 dalį ir ją išdėstyti taip: „6. Komisija neturi juridinio asmens statuso. Komisijos nuostatus, sudėtį ir darbo reglamentą tvirtina, jos veiklos organizacinį ir techninį aptarnavimą atlieka Vyriausybės įgaliota institucija. Komisijos narių darbas komisijoje apmokamas Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo nustatyta tvarka.“ 2 straipsnis. 96 straipsnio pakeitimas Pakeisti 96 straipsnio 1 dalį ir ją išdėstyti taip: „1. Šio Įstatymo 95 straipsnio 1 dalyje nustatyta tvarka panaikinus nenustatytų teisių turėtojų kūrinio statusą, teisių turėtojai turi teisę gauti vienkartinę kompensaciją už buvusio nenustatytų teisių turėtojų kūrinio naudojimą šio Įstatymo 94 straipsnio 1 dalyje nustatytais būdais. Prašymus išmokėti šią kompensaciją teisių turėtojai pateikia Vyriausybės įgaliotai institucijai. Sprendimą dėl kompensacijos išmokėjimo ir jos dydžio Vyriausybės įgaliota institucija priima atsižvelgdama į kompensavimo už nenustatytų teisių turėtojų kūrinių naudojimą ekspertų komisijos (toliau – ekspertų komisija) rekomendacines išvadas. Vyriausybės įgaliotos institucijos sprendimas ir ekspertų komisijos išvados priimamos įvertinus konkretaus buvusio nenustatytų teisių turėtojų kūrinio nekomercines naudojimo sąlygas (kūrinio ar fonogramos viešą prieinamumą, naudojimo būdus, poreikį išsaugoti arba atgaminti prarastus, sunaikintus arba tapusius netinkamus naudoti egzempliorius, nenustatytų teisių turėtojų kūrinių naudotojo siekiamų viešojo intereso tikslų svarbą, galimą padarytą žalą teisių turėtojams). Ekspertų komisiją iš 7 narių – Lietuvos meno kūrėjų asociacijos, kolektyvinio administravimo organizacijų ir Vyriausybės įgaliotos institucijos atstovų – 2 metams sudaro ir jos nuostatus tvirtina Vyriausybės įgaliota institucija. Darbas komisijoje apmokamas Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo nustatyta tvarka“. 2 3 straipsnis. Įstatymo įsigaliojimas ir įgyvendinimas 1. Šis įstatymas, išskyrus šio straipsnio 2 dalį, įsigalioja 2019 m. liepos 1 d. 2. Lietuvos Respublikos Vyriausybė ar jos įgaliota institucija iki 2019 m. birželio 28 d. priima šio įstatymo įgyvendinamuosius teisės aktus.

8. Balsavimo rezultatai: pritarta bendru sutarimu.

9. Komiteto paskirti pranešėjai: Rimantė Šalaševičiūtė.

PRIDEDAMA. Komiteto patobulintas įstatymo projektas ir jo lyginamasis variantas.

Komiteto pirmininkė	(Parašas)	Rimantė Šalaševičiūtė

SRDK biuro patarėja Ieva Kuodienė